Verslanir 7 - Eleven og Lawson í Japan eru opnar allan sólarhringinn og selja allt frá heitum drykkjum til frosinna máltíða . AFP Tvær stærstu smávöruverslunarkeðjur Japans ætla að fjarlægja klámtímarit úr hillum sínum fyrir heimsmeistaramótið í rúgbí 2019 og Ólympíuleikana í Tókýó 2020 . BBC greinir frá . Annars vegar er um að ræða verslunarkeðjuna 7 - Eleven , sem rekur yfir 20 þúsund verslanir víðs vegar um Japan . Í tilkynningu frá keðjunni segir að þetta sé gert til þess að skapa almennilegt verslunarumhverfi fyrir alla viðskiptavini . Hin verslunarkeðjan sem mun taka klámblöð úr sölu fyrir íþróttaviðburðina tvo er aðalkeppinautur 7 - Eleven í Japan , Lawson Inc. , sem rekur um 14 þúsund verslanir . Verslanir 7 - Eleven og Lawson í Japan eru opnar allan sólarhringinn og selja allt frá heitum drykkjum til frosinna máltíða , allt frá skriffærum til neyðarskyrta fyrir stressað viðskiptafólk . „ Áður fyrr var 7 - Eleven aðallega notað af karlkyns viðskiptavinum , sem keyptu þar drykki og skyndibita , og vöruúrval okkar var ákveðið út frá því , “ segja forsvarsmenn 7 - Eleven í samtali við Reuters . „ Hins vegar hefur hlutverk og notkun 7 - Eleven breyst á undanförnum árum , og eru verslanirnar nú einnig orðnar áfangastaðir fjölskyldna , barna og eldra fólks . “ Aðeins 1% allrar sölu verslunarkeðjunnar má rekja til klámblaða .